7. ΒΑΣΙΛΙΚΟΝ ΔΙΑΤΑΓΜΑ της 28 Νοεμ. /3 Δεκ. 1936 (ΦΕΚ Α΄ 533) Περί χορηγήσεως δανείων εις απόρους ανέργους εργάτας θαλάσσης. Έχοντες υπ’ όψει το άρθρ. 1 του Α.Ν. υπ’ αριθ. 113/1936 «περί συμπληρώσεως του Νόμ. 6002 «περί προστασίας των ανέργων εργατών θαλάσσης και των οικογενειών αυτών», προτάσει του επί της Εμπορικής Ναυτιλίας Υφυπουργού μετά γνωμοδότησιν του Συμβουλίου Εμπορικού Ναυτικού (Συνεδρίασις 38/1936) και γνώμην του Συμβουλίου Επικρατείας 324/1936 απεφασίσαμεν και διατάσσομεν. Άρθρ.1.-Δι’ αποφάσεως της Διοικητικής Επιτροπής Οίκου Ναύτου υποκειμένης εις την έγκρισιν του Υφυπουργού Εμπορικής Ναυτιλίας, παρέχεται η κατά το επόμενον άρθρον χρηματική ενίσχυσις εις εργάτας θαλάσσης αποδεδειγμένως απόρους κατά προτίμησιν προστάτας οικογενείας ιδίας ή πατρικής και διατελούντας εν αναμονή εξευρέσεως εργασίας. Άρθρ.2.-Η χρηματική ενίσχυσις περί ης το προηγούμενον άρθρον χορηγουμένη εκ του κεφαλαίου Ανεργίας και Ασθενείας Εργατών Θαλάσσης υπό μορφήν δανείου ορίζεται μέχρι ποσού δραχμών: α)4000 δια τους αξιωματικούς πάσης κατηγορίας και τάξεως, β)2500 δια τους ναυκλήρους, αρχιθερμαστάς, αρχιθαλαμηπόλους και αρχιμαγείρους, και γ)2000 δια τους λοιπούς εργάτας θαλάσσης. Άρθρ.3.-1.Προς καθορισμόν του ποσού του δανείου λαμβάνεται υπ’ όψει ο αριθμός των υπό του εργάτου θαλάσσης προστατευομένων προσώπων και η εν γένει οικονομική αυτού κατάστασις. 2.Προστάτης οικογενείας θεωρείται ο συντηρών πατέρα ανίκανον προς εργασίαν ή χήραν μητέραν ή αδελφάς αγάμους ή εν χηρεία διατελούσας ή αδελφούς κάτω των 18 ετών, καθώς και ο συντηρών σύζυγον ή άρρενα τέκνα ή αγάμους θυγατέρας μη εργαζομένας. Άρθρ.4.-1.Το δανεισθέν ποσόν αποδίδεται ατόκως το βραδύτερον εντός τριών ετών, από της χορηγήσεώς του και εντόκως προς 5% μετά την παρέλευσιν της προθεσμίας ταύτης. 2.Εν περιπτώσει μη εξοφλήσεως του δανείου εν όλω ή εν μέρει ή απονομής συντάξεως εις τον οφειλέτην παρακρατείται τούτο εκ των χορηγηθησομένων συντάξεων του Ν.Α.Τ. ή των βοηθημάτων των Ταμείων Προνοίας Αξιωματικών και Κατωτέρων Πληρωμάτων. 3.Πίναξ των οφειλετών μετά των οφειλομένων παρ’ εκάστου χρηματικών ποσών κοινοποιείται προς τα ανωτέρω Ταμεία μερίμνη του Οίκου Ναύτου. 4.Οι λαβόντες δάνειον χρεούνται εις ειδικόν λογαριασμόν τηρούμενον υπό του Οίκου Ναύτου και πιστούνται δια των γενομένων εκάστοτε αποδόσεων. Άρθρ.5.-Επιτρέπεται κατ’ εξαίρεσιν η εις το αυτό πρόσωπον παροχή και δευτέρου, προ της εξοφλήσεως του πρώτου δανείου πάντως όμως μετά παρέλευσιν εξαμήνου τουλάχιστον από της χορηγήσεως του πρώτου δανείου και εφ’ όσον εν τω μεταξύ δεν ανέλαβεν δεδικαιολογημένως υπηρεσίαν επί πλοίου. Άρθρ.6.-Ίνα εργάτης θαλάσσης τύχη του κατά το παρόν Β.Δ/μα δανείου δέον: α)Να είναι απογεγραμμένος εργάτης θαλάσσης και να κέκτηται κατά τας κειμένας διατάξεις άδειαν, πτυχίον ειδικότητος ή δίπλωμα ικανότητος Ε.Ν. όπου απαιτούνται τοιαύτα. β)Να είναι στρατολογικώς εν τάξει. γ)Να κέκτηται υπερτριετή θαλασσίαν υπηρεσίαν διανυθείσαν επί Ελληνικών πλοίων μετά την ως εργάτου θαλάσσης απογραφήν του εξ ης δωδεκάμηνον τουλάχιστον εντός της τελευταίας τριετίας αναδρομικώς μετρουμένης αφ’ ης υποβάλη την περί δανείου αίτησιν. δ)Να ευρίσκηται εν ανεργία τουλάχιστον από 15θημέρου, εφ’ όσον η τελευταία του επί πλοίων υπηρεσία δεν υπερβαίνει τους εξ μήνας ή από μηνός, εφ’ όσον η τοιαύτη υπηρεσία υπήρξεν ανωτέρα του εξαμήνου. ε)Να είναι αποδεδειγμένως άπορος και συμφώνως προς το άρθρ. 3 προστάτης οικογενείας. Σελ. 609 19.Θ.β.6-7 Προστασία Ανέργων ς)Να υποβάλη σχετικήν αίτησιν προς τον Οίκον Ναύτου. «2.Του κατά το παρόν Β.Δ/μα δανείου δικαιούνται και οι θαλαμηπόλοι πάσης τάξεως οι κεκτημένοι πλην των προσόντων των εδαφ. α΄, β΄, δ΄, και ε΄ της προηγουμένης παραγράφου υπερτριετή θαλασσίαν υπηρεσίαν διανυθείσαν επί Ελληνικών πλοίων μετά την ως εργατών θαλάσσης απογραφήν των εξ ης δωδεκάμηνον τουλάχιστον εντός της τελευταίας τριετίας επί ατμοπλοίων της διαλυθείσης Εθνικής Ατμοπλοΐας της Ελλάδος αναδρομικώς μετρουμένης από της 15ης Νοεμ. 1935 και εφ’ όσον από της χρονολογίας ταύτης μέχρι της αιτήσεως του δανείου παρέμειναν εν υπερτριμήνω ανεργία». Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. Η παρ. 2 προσετέθη δια του Β.Δ. 23/24 Δεκ. 1936 (ΦΕΚ Α΄ 555). Άρθρ.7.-1.Τα κατά το προηγούμενον άρθρον απαιτούμενα προσόντα αποδεικνύονται: α)Των εδαφ. α΄, γ΄ και δ΄ δια του ναυτικού φυλλαδίου, αδείας, πτυχίου και διπλώματος ή δια πιστοποιητικού της Υπηρεσίας Μ.Ε.Π.Ε.Θ. β)Τα του εδάφ. β΄ δια του φύλλου απολύσεως εκ των τάξεων του Στρατού και του Β. Ναυτικού ή δια πιστοποιητικού του αρμοδίου Στρατολογικού Γραφείου και γ)Τα της απορίας δι’ υπευθύνου βεβαιώσεως εκδιδομένης υπό της διοικήσεως της οικείας επαγγελματικής οργανώσεως. 2.Οι εργάται θαλάσσης προστάται οικογενείας υποβάλλουσι πλην των ανωτέρω και βεβαίωσιν της Αστυνομικής Αρχής της περιφερείας της κατοικίας των δι’ ης πιστοποιείται η οικογενειακή αυτών κατάστασις. Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. Εις τον επί της Εμπορικής Ναυτιλίας Υφυπουργόν ανατίθεμεν την δημοσίευσιν και εκτέλεσιν του παρόντος. Σελ. 610 